Aleksandr Bolsjunov

Aleksandr Aleksandrovitsj Bolsjunov (; født 1996) er en russisk langrennsløper.

Han har tre OL-gull og ett VM-gull, og ble tidenes yngste vinner av femmila i Holmenkollen i 2019, som han vant igjen i 2020. Han vant Tour de Ski 2019/20 og 2021 og verdenscupen 2019/20 og 2020/21 sammenlagt.

 Karriere 
Bolsjunov gikk på det russiske stafettlaget som tok sølv i junior-VM på ski 2016 i Râșnov i Romania.

I U23-VM på ski 2017 Park City i USA tok Bolsjunov gull på både 15 km fri og 30 km skiathlon og dessuten sølv på sprint klassisk.

I Ski-VM 2017 i Lahtis ble Bolsjunov utslått i kvartfinalen på sprinten, og han ble nummer 15 på 30 km skiathlon. Han debuterte i verdenscupen med en 9.-plass i sprinten i Drammen 8. mars 2017.

Han tok sølv på 50 km klassisk fellesstart, lagsprint og stafett samt bronse på sprint klassisk i vinter-OL 2018 i Pyeongchang der han deltok for olympiske utøvere fra Russland. Han tok sin første verdenscupseier da han vant 15 km klassisk i Falun 18. mars 2018.

I VM 2019 i Seefeld tok Bolsjunov fire sølv: på 30 km skiathlon, lagsprint klassisk, 4 x 10 km stafett og 50 km fristil. Den 9. mars 2019 ble han tidenes yngste vinner av femmila i Holmenkollen. Han vant fem renn og knivet med Johannes Høsflot Klæbo om å vinne verdenscupen sammenlagt sesongen 2018/19, men måtte til slutt se seg slått med 100 poeng. Bolsjunov vant imidlertid distansecupen.

Sesongen 2019/20 vant han verdenscupen sammenlagt og distansecupen etter ni enkeltseire, blant annet Tour de Ski.

I VM 2021 i Oberstdorf startet Bolsjunov med en 4. plass på sprinten, hvor han ble slått av tre norske herreløpere da Johannes Høsflot Klæbo tok gullet. På den påfølgende 30 km skiathlon satte han opp en fart som kun de fem norske utøverne maktet å følge, men en etter en datt også de norske av, og Bolsjunov tok sitt første VM-gull. På lagsprinten gikk Bolsjunov første etappe, og sammen med Gleb Retivykh tok han bronse. Han gikk ankeretappen på RSFs lag som tok sølv på 4 × 10 km stafett. De øvrige på laget var Aleksej Tsjervotkin, Ivan Jakimusjkin og Artem Maltsev. På den avsluttende femmila kom Bolsjunov først inn på oppløpet, som følge av kontakt med Johannes Høsflot Klæbo brakk han staven og ble forbigått av Klæbo og Emil Iversen. Klæbo ble disket så Bolsjunov endte opp med sølvmedalje. Som en følge av Russlands utestengelse fra internasjonale konkurranser, deltok Bolsjunov under det nøytrale flagget til RSF.  Bolsjunov vant verdenscupen 2020/21 sammenlagt og distansecupen etter ti individuelle enkeltseire blant annet Tour de Ski 2021.

Han vant 30 km skiathlon i vinter-OL 2022 i Beijing.

Langrennsresultater
Alle resultaters har International Ski Federation (FIS) som kilde.

Olympiske leker
 9 medaljer – (3 gull, 4 sølv, 2 bronse)
 År  Alder   15 km  enkelt start   30 km  skiathlon   50 km  fellesstart   Sprint  4 × 10 km  relay   Lagsprint  2018  21  —  —  Sølv Bronse Sølv Sølv 2022  25  Sølv  Gull  Gull    GullBronse
Distansen ble redusert til 28,4 km på grunn av værforholdene.

Familie
Aleksandr har samme navn som faren, og moren er Svetlana Bolsjunova. Han ble forlovet med langrennsløperen Anna Zjerebjatjeva i 2020, og de giftet seg i april det påfølgende året.
Yrke
Bolsjunov er yrkesoffiser ved den Russiske nasjonalgarden med kapteins grad. Han er idrettsinstruktør av den høyeste kvalifikasjon til idrettslaget i Nasjonalgardens Uraldistrikt."Slik ble Bolsjunov kaptein i Putins hær", VG, 27. februar 2022

 Sanksjoner 
Som følge av Russlands invasjon av Ukraina 2022, ble Bolsjunov og alle andre russiske deltakere utelukket fra internasjonale konkurranser i regi av det internasjonale skiforbundet FIS, blant annet verdenscuprennene i Holmenkollen.  Bolsjunov var uenig i avgjørelsen, og hevdet at invasjonen av Ukraina var et inngrep for å beskytte russere."Thomas Alsgaard raser mot russisk skiløper: – Hold kjeft!", Sosialnytt, 4. mars 2022

 Referanser 

 Eksterne lenker 


Kategori:Russiske langrennsløpere
Kategori:Olympiske medaljevinnere i langrenn
Kategori:Olympiske mestere for ROC
Kategori:Olympiske sølvmedaljevinnere for ROC
Kategori:Olympiske bronsemedaljevinnere for ROC
Kategori:Verdensmestere i langrenn
Kategori:Deltakere under Ski-VM 2017
Kategori:Deltakere under Ski-VM 2019
Kategori:Langrennsløpere under Vinter-OL 2018
Kategori:Medaljevinnere under Vinter-OL 2018
Kategori:Olympiske bronsemedaljevinnere for OAR
Kategori:Olympiske sølvmedaljevinnere for OAR
Kategori:Olympiske utøvere fra Russland under Vinter-OL 2018
Kategori:U23-verdensmestere i langrenn
Kategori:Personer fra Brjansk oblast
Kategori:Deltakere under Ski-VM 2021
Kategori:Medaljevinnere under Vinter-OL 2022
Kategori:Langrennsløpere under Vinter-OL 2022
Kategori:Deltakere for ROC under Vinter-OL 2022